దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
నిజమైన హీరో అనిపించుకున్న షారుఖ్ ఖాన్
బాలీవుడ్ బాద్‌షా షారుఖ్ ఖాన్‌ని కింగ్ ఖాన్ అని ఎందుకంటారో ఇదిగో ఈ వీడియో చూస్తే అర్థమవుతుంది.
MensXP Team | Updated:
Feb 22, 2017, 11:16AM IST
బాలీవుడ్ బాద్&zwnj;షా షారుఖ్ ఖాన్&zwnj;ని కింగ్ ఖాన్ అని ఎందుకంటారో ఇదిగో ఈ వీడియో చూస్తే అర్థమవుతుంది. ఇటీవలే ప్రముఖ డైరెక్టర్ ఆనంద్ ఎల్ రాయ్&zwnj;తో కలిసి ముంబైలో ఓ రెస్టారెంట్&zwnj;కి వెళ్లిన షారుఖ్ అక్కడే చాలాసేపు అతడితో ముచ్చటిస్తూ కూర్చుండిపోయారు. అర్థరాత్రి దాటాకా రెస్టారెంట్ నుంచి బయటికొచ్చిన షారుఖ్ తన కారు ఎక్కి వెళ్లిపోబోయారు.
ఇంతలోనే షారుఖ్ భాయ్... షారుఖ్ భాయ్ అంటూ కారు వద్దకు పరిగెత్తుకొచ్చిన ఓ బిచ్చగాడు, &quot;మీ కోసమే ఎదురుచూస్తున్నాను. చాలా ఆకలేస్తోంది షారుఖ్ భాయ్&quot; అంటూ ధీనంగా అడిగాడు. బిచ్చగాడి ధీనస్థితి చూసి చలించిపోయిన షారుఖ్... అతడి నెత్తిపై చెయ్యివేసి ఎంతో ఆప్యాయంగా నిమరడమేకాకుండా అనంతరం అతడికి ఆహారం ఏర్పాటు చేయండి అంటూ తన సెక్యురిటీ సిబ్బందికి చెవిలో చెప్పేసి వెళ్లిపోయారు.
షారుఖ్ వెళ్లిపోయినా, అతడి వ్యక్తిగత భద్రతా సిబ్బంది ఆకలితో వున్న ఆ బిచ్చగాడికి ఆహారం అందించే ఏర్పాట్లు చేసి వెళ్లిపోయారు. షారుఖ్ ఎప్పుడెప్పడు రెస్టారెంట్&zwnj;లోంచి బయటికొస్తాడా అని ఎదురుచూస్తున్న వాళ్లు ఈ దృశ్యాన్ని తమ కెమెరాల్లో బంధించినట్టు తెలుస్తోంది. ఆపన్నహస్తం కోసం ఎదురుచూసేవారిని పట్టించుకోకుండా పోయే సెలబ్రిటీలున్న చోటే, ఇలా ఓ బిచ్చగాడిని ఆప్యాయంగా పలకరించి, అతడి ఆకలి బాధను అర్థం చేసుకున్న షారుఖ్ నిజంగా మనసున్న మారాజే అని అనుకోవచ్చు కదా! అందుకేనేమో బాలీవుడ్&zwnj;కి 'కింగ్' ఖాన్ అయ్యారు షారుఖ్.